Source: https://xn--descoper-67a.ro/presedintele-csm-considera-corect-raportul-mcv/
Timestamp: 2019-06-16 09:24:14+00:00
Document Index: 42246976

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Presedintele CSM considera corect raportul MCV – Descopera
Home Stiri Presedintele CSM considera corect raportul MCV
Presedintele Consiliului Superior al Magistraturii (CSM), Alina Ghica, considera corect raportul intermediar al CE din cadrul Mecanismului de cooperare si verificare (MCV) si spune ca acesta reflecta situatia de fapt de la ultima evaluare anuala in cadrul MCV, punctand neajunsuri de care membrii Consiliului sunt constienti.
“Luam act de constatarile CE referitoare la anumite limite ale capacitatii leadership-ului din sistemul judiciar in perioada iulie 2011 – ianuarie 2012 de a lua masuri concrete in cazuri legate de integritatea unor magistrati si reamintim ca intre prioritatile noii echipe de conducere a CSM se afla cresterea responsabilitatii sistemului judiciar, dar si a capacitatii institutionale a CSM si a Inspectiei Judiciare” a declarat, miercuri, presedintele CSM la sediul institutiei.
Aceasta a adaugat ca CSM va urma doua mari directii de actiune, respectiv implementarea noilor Coduri si, din aceasta perspectiva, regandirea politicii de resurse umane si credibilizarea procesului intern de garantare a integritatii si responsabilitatii magistratilor.
Presedintele CSM a amintit si despre critica din raportul CE privind capacitatea Consiliului de a asigura integritatea si raspunderea magistratilor, precizeaza Agerpres.
“Dispozitiile legale in vigoare la acel moment nu permiteau revocarea din functia de conducere sau suspendarea ca urmare a declansarii unei anchete penale in absenta punerii in miscare a actiunii penale”, a spus Alina Ghica, despre cazul presedintelui Sectiei de contencios administrativ a instantei supreme, Gabriela Barsan, caz despre care ar fi facut referire raportul MCV.
Potrivit raportului, in luna noiembrie 2011, CSM a adoptat o strategie si un plan de actiune in vederea sporirii integritatii magistratilor insa, cu toate acestea, o serie de cercetari penale in care au fost implicati inalti magistrati a suscitat rezerve cu privire la hotararea si capacitatea Consiliului de a asigura integritatea si raspunderea magistratilor.
“Intr-un caz important de suspiciune de coruptie la nivel inalt, autoritatile judiciare nu l-au demis pe judecatorul in cauza dintr-o pozitie de conducere. Au fost lansate anchete disciplinare in acest caz, acestea fiind insa suspendate ulterior pe motivul ca este in curs o ancheta penala. Acest caz a evidentiat deficiente clare in capacitatea factorilor de decizie din sistemul judiciar de a lua masurile cuvenite in cazul aducerii unor atingeri grave reputatiei magistratilor. Au fost putine evolutii importante in ceea ce priveste aplicarea recomandarilor Comisiei privind eficacitatea Inspectiei Judiciare”, se arata in raportul CE.
Potrivit documentului, de la ultimul raport al Comisiei, Romania a lansat un proiect pentru dezvoltarea unor standarde optime privind volumul de lucru al instantelor, primele rezultate ale acestuia fiind asteptate in vara acestui an.
“Va fi lansat in curand un proces de analiza functionala a sistemului judiciar, care va fi finalizat pana la sfarsitul anului 2012. Unele posturi vacante au fost realocate de catre Consiliul Superior al Magistraturii, insa persista dezechilibre grave intre diferitele instante si parchete in ceea ce priveste volumul de lucru”, au mai fost criticile CE la adresa CSM.
Previous articleCe jocuri dezvolta creativitatea si inteligenta unui copil?
Next articleTariceanu, președinte. Ponta, premier